**ΑΓΝΩΣΤΟ ΚΕΙΜΕΝΟ**

**Πλάτωνος, Συμπόσιον 202d8-203b**

**Εισαγωγή**

Ο τραγικός ποιητής Αγάθων, μετά τη νίκη του στα Λήναια, διοργανώνει συμπόσιο, όπου καλεί τους φίλους του, εξέχοντα πρόσωπα της αθηναϊκής κοινωνίας. Οι συνδαιτυμόνες σε μια ατμόσφαιρα ευθυμίας και οινοποσίας, αρχίζουν ο ένας μετά τον άλλον να αναπτύσσουν τις απόψεις τους *περί έρωτος.* Την κορύφωση της συζήτησης αποτελεί ο λόγος του Σωκράτη. Σύμφωνα ωστόσο με τα λεγόμενά του, οι απόψεις που θα εκθέσει αποτελούν αναπαραγωγή των όσων του είχε αναπτύξει η Διοτίμα, η ιέρεια από τη Μαντίνεια, όταν ο Σωκράτης είχε ισχυριστεί ότι ο Έρωτας είναι μεγάλος και ωραίος θεός. Στο παρακάτω απόσπασμα από τη συζήτηση μεταξύ Σωκράτη και Διοτίμας, η Διοτίμα, αφού έχει αποδείξει στον Σωκράτη ότι ο Έρως δεν είναι θεός, εκθέτει τη δική της άποψη. Την αφορμή δίνει η ερώτηση του Σωκράτη για τη φύση του Έρωτα.

**Αδίδακτο Κείμενο**

[202d] -Τί οὖν ἄν, ἔφην, εἴη ὁ Ἔρως; Θνητός;  
-Ἥκιστά γέ.  
-Ἀλλὰ τί μήν;  
-Ὥσπερ τὰ πρότερα, ἔφη, μεταξὺ θνητοῦ καὶ ἀθανάτου.  
-Τί οὖν, ὦ Διοτίμα;  
-Δαίμων μέγας, ὦ Σώκρατες· καὶ γὰρ πᾶν τὸ δαιμόνιον [202e] μεταξύ ἐστι θεοῦ τε καὶ θνητοῦ.  
-Τίνα, ἦν δ᾽ ἐγώ, δύναμιν ἔχον;  
-Ἑρμηνεῦον καὶ διαπορθμεῦον θεοῖς τὰ παρ᾽ ἀνθρώπων καὶ ἀνθρώποις τὰ παρὰ θεῶν, τῶν μὲν τὰς δεήσεις καὶ θυσίας, τῶν δὲ τὰς ἐπιτάξεις τε καὶ ἀμοιβὰς {τῶν θυσιῶν}. ἐν μέσῳ δὲ ὂν ἀμφοτέρων συμπληροῖ, ὥστε τὸ πᾶν αὐτὸ αὑτῷ ξυνδεδέσθαι. διὰ τούτου καὶ ἡ μαντικὴ πᾶσα χωρεῖ, καὶ ἡ τῶν ἱερέων τέχνη τῶν τε περὶ τὰς θυσίας καὶ τελετὰς καὶ τὰς ἐπῳδὰς καὶ τὴν μαντείαν πᾶσαν καὶ γοητείαν. [203a] θεὸς δὲ ἀνθρώπῳ οὐ μείγνυται, ἀλλὰ διὰ τούτου πᾶσά ἐστιν ἡ ὁμιλία καὶ ἡ διάλεκτος θεοῖς πρὸς ἀνθρώπους, καὶ ἐγρηγορόσι καὶ καθεύδουσι. καὶ ὁ μὲν περὶ τὰ τοιαῦτα σοφὸς δαιμόνιος ἀνήρ, ὁ δὲ ἄλλο τι σοφὸς ὢν ἢ περὶ τέχνας ἢ χειρουργίας τινὰς βάναυσος. οὗτοι δὴ οἱ δαίμονες πολλοὶ καὶ παντοδαποί εἰσιν, εἷς δὲ τούτων ἐστὶ καὶ ὁ Ἔρως.

**Λεξιλόγιο**

* *διαπορθμεύω* = μεταφέρω
* *ἡ επίταξις* = η εντολή
* *ἡ* *ἀμοιβή* = η ανταπόδοση
* *ἡ* *ἐπῳδός* = ο εξορκισμός
* ὁ*βάναυσος* = ο χυδαίος

**Παρατηρήσεις**

**1.** Να μεταφραστεί το απόσπασμα **«*Θεός δε ἀνθρώπῳ… και εἷς δε τούτων ἐστί ὁ Ἔρως*.**

**Μονάδες 10**

**2.** Τι είναι ο Έρωτας και ποια είναι η ιδιαίτερη ικανότητά του σύμφωνα με τη Διοτίμα;

**Μονάδες 10**

**3.** Στο απόσπασμα **«*Τί οὖν ἄν, ἔφην [… ] δύναμιν ἔχον*;» :**

**α)**να βρεθούν τέσσερα ουσιαστικά γ΄ κλίσης και να γραφεί η δοτική ενικού και δοτική πληθυντικού.

**Μονάδες 4**

**β)**να βρεθεί ένα ανώμαλο επίθετο κι ένα ανώμαλο επίρρημα και να γραφούν τα παραθετικά τους. (το επίθετο να αντικατασταθεί στην αιτιατική ενικού αρσενικού γένους)

**Μονάδες 2**

**γ)***συμπληροῖ*, χωρεῖ, μείγνυται, ἔφην: Να γραφούν τα απαρέμφατα Ενεστώτα και Αορίστου στη φωνή που βρίσκεται ο κάθε τύπος.

**Μονάδες 4**

**4 α) «***ὥστε τὸ πᾶν αὐτὸ αὑτῷ ξυνδεδέσθαι*.»: Να αναγνωρίσετε το είδος της πρότασης και να δικαιολογήσετε τον τρόπο εκφοράς της. Ποιους άλλους τρόπους εκφοράς του συγκεκριμένου είδους προτάσεων γνωρίζετε;

**Μονάδες 3,5**

**β)**Η γενική ως ονοματικός προσδιορισμός κάνει πιο συγκεκριμένο το νόημα ενός ονόματος. Να βρείτε το είδος της στις περιπτώσεις που ακολουθούν: ***τῶν ἱερέων, τούτων****.* Σκεφτείτε τι θα άλλαζε στο νόημα, αν έλειπαν οι συγκεκριμένοι προσδιορισμοί.

**Μονάδες 3**

**γ)**Να εντοπίσετε στο κείμενο την εναλλαγή των εγκλίσεων. Σε ποια περίπτωση ο συγγραφέας χρησιμοποιεί τη δυνητική ευκτική και σε ποια την οριστική; Επίσης να προσέξετε ότι στο μεγαλύτερο μέρος του κειμένου κυριαρχούν οι τύποι του ενεστώτα. Τι πετυχαίνει με αυτές τις γλωσσικές επιλογές ο συγγραφέας;

**Μονάδες 3,**